rejauldu/bengali-wikipedia huggingface dataset:
right|175px প্রিয় , উইকিপ্রকল্প পুরকৌশলে আপনাকে স্বাগত!  আমরা উইকিপিডিয়ার একটি ক্রমবর্ধমান সম্প্রদায়, যারা পুরকৌশল সম্পর্কিত নিবন্ধগুলো শনাক্ত, শ্রেণীকরণ এবং উন্নত করার লক্ষ্যে কাজ করছি। এখানে কিছু গুরুত্বপূর্ণ বিষয় উল্লেখ করা হলো, যা আপনার কাজে লাগতে পারে:  আমাদের মূল লক্ষ্য হলো পুরকৌশল বিষয়ক নিবন্ধগুলোর মানোন্নয়ন করা। তাই কেউ যদি কোনো নিবন্ধে সাহায্যের জন্য অনুরোধ করে এবং আপনি সাহায্য করতে সক্ষম হন, দয়া করে যথাসাধ্য চেষ্টা করুন।  প্রকল্পের মূল আলোচনা পাতায় প্রকল্প সম্পর্কিত গুরুত্বপূর্ণ আলোচনা হয়; এটি আপনার [ নজরতালিকায়] যোগ করার পরামর্শ দেয়া হচ্ছে।  প্রকল্পের বিভিন্ন চলমান এবং ক্রমবর্ধমান কার্যক্রমে অংশগ্রহণ করতে আপনাকে স্বাগত জানানো হচ্ছে, যেমন নিবন্ধের গুণমান মূল্যায়ন।  আপনি যদি নিশ্চিত না হন কিভাবে সাহায্য করবেন, তবে আমাদের কর্মতালিকা দেখে ধারণা নিতে পারেন।  আপনার যদি কোনো প্রশ্ন থাকে, তবে প্রকল্পের আলোচনা পাতায় জিজ্ঞাসা করুন। আমরা আপনাকে সাহায্য করতে পারলে খুশি হবো।  আবারো স্বাগতম! বিষয়শ্রেণী:উইকিপ্রকল্প পুরকৌশল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। WP:নি৭ অনুসারে দ্রুত অপসারণ করা হয়েছে। ভবিষ্যতে এইরূপ নিবন্ধের ক্ষেত্রে দ্রুত অপসারণ প্রস্তাবনা ব্যবহার করবেন। —শাকিল (আলাপ · অবদান) ১৮:০০, ৩ জানুয়ারি ২০২৪ (ইউটিসি) তানজিম সাইয়ারা তটিনী   – (অপসারণের প্রস্তাবনা দেখুনলগ দেখুন) () তথ্যসূত্র দেওয়া হয়নি, আর নিবন্ধটা পড়ে উইকিপিডিয়ায় থাকার মতো উল্লেখযোগ্য বলে মনে হচ্ছে না। তাই অপসারণ করা উচিত। Ahmed Reza Khan (আলাপ) ১৭:৫০, ৩ জানুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|300px|তিকিনা প্রণালি দিয়ে পারাপার। ওপারে সান পেদ্রো চোখে পড়ছে। তিকিনা প্রণালি হল দক্ষিণ আমেরিকার তিতিকাকা হ্রদের উত্তরের বড় অংশ লাগো গ্রান্দে ও দক্ষিণের ছোট অংশ লাগো পেকেনিয়োর মধ্যবর্তী সঙ্কীর্ণ একটি জলপথ। স্থানে স্থানে এটি এতটাই সঙ্কীর্ণ যে মাত্র ৮০০ মিটার চওড়া। তবে প্রণালিটি যথেষ্ট গভীর। এর সর্বনিম্ন গভীরতা হল ২১ মিটার।  এটি দেশ হিসেবে বলিভিয়ার অঙ্গ। এর দুই পারে সান পেদ্রো ও সান পাবলো শহর দুটি অবস্থিত। প্রশাসনিকভাবে এই প্রণালি বলিভিয়ার লা পাজ বিভাগের অন্তর্গত মানকো কাপাক প্রদেশের সান পেদ্রো পুরসভার অধীন। বলিভিয়ার রাজধানী লা পাজ থেকে কোপাকাবানা উপদ্বীপে যাওয়ার বাস্তবে সরাসরি কোনও রাস্তা নেই। দক্ষিণের হ্রদটি পুরো ঘুরে যাওয়ার একটি রাস্তা হওয়া সম্ভব ছিল বটে, কিন্তু তার একটা বিরাট অংশই পেরুর মধ্য দিয়ে যেতে হবে। তাই কোপাকাবানা উপদ্বীপের সান পেদ্রো থেকে তিকিনা প্রণালি পেরিয়ে অপর তীরে সান পাবলো হয়ে লা পাজ যাওয়ার রাস্তাটি শুধু সংক্ষিপ্তই নয়, একমাত্র পথও। যাত্রী ও গাড়ি পরিবহনের জন্য এখানে ফেরি সার্ভিস ব্যবহৃত হয়। ফেরিতে প্রণালিটি পেরোতে ১৫-২০ মিনিট সময় লাগে।Pérez, Pablo. "La Paz to the Straits of Tiquina" Footprint Travel Guide.  2015. সংগৃহীত ১৮ জুন, ২০১৫। এর জন্য যাত্রীপিছু খরচ ১.৫০ বলিভিয়ানো (মোটামুটি ০.১৫ ইউরো বা ১২ ভারতীয় টাকা) ও গাড়িপিছু খরচ ৩০ বলিভিয়ানো (২০১১ সালের মে মাসের হিসেব অনুযায়ী)। San Pedro de Tiquina (Estrecho). Gobierno Autónomo Departamental de La Paz. সংগৃহীত ১৮ জুন, ২০১৫।  তথ্যসূত্র  বিষয়শ্রেণী:বলিভিয়ার জলরাশি বিষয়শ্রেণী:দক্ষিণ আমেরিকার প্রণালি
খেঞ্জ জেলা পাঞ্জশির প্রদেশের বৃহত্তম একটি জেলা। এখানে প্রায় ১১০,০০০ এরও বেশি জনসংখ্যার বসতি  রয়েছে। পাঞ্জশির প্রদেশের এই অংশে পান্নার ঘাঁটি খনন করা হয়। এখানে প্রায় ১৫৪টির মত গ্রাম রয়েছে, যার মধ্যে উল্লেখযোগ্য কিছু গ্রাম হচ্ছে: জঙ্গল আবল গ্রাম, মাতা গ্রাম, ইশকেশো গ্রাম, পায়াত গ্রাম, পুশঘুর গ্রাম রয়েছে। খেঞ্জ জেলা হচ্ছে মূলত পান্না এর খনির জন্য বিখ্যাত। এখানকার মানুষেরা কৃষি কাজ এবং খনির কাজ করে জীবিকা নির্বাহ করে থাকেন।  আরো দেখুন  আফগানিস্তানের জেলা  তথ্যসূত্র  বিষয়শ্রেণী:পাঞ্জশির প্রদেশের জেলা
বাংলার বিশ্ব ঐতিহ্য বা বঙ্গ অঞ্চলের বিশ্ব ঐতিহ্য বলতে মূলত স্বাধীন সার্বভৌম বাংলাদেশ এবং ভারতের অঙ্গরাজ্য পশ্চিমবঙ্গ অর্থাৎ সমগ্র বঙ্গ অঞ্চলের যে সকল স্থাপত্য-স্থাপনা, এলাকা ও সংস্কৃতি জাতিসংঘের সংস্কৃতি বিষয়ক সংস্থা ইউনেস্কো কর্তৃক বিশ্ব ঐতিহ্য হিসেবে স্বীকৃত সেসবকে বোঝায়। বর্তমানে বঙ্গ অঞ্চলে মোট ১৪টি বিশ্ব ঐতিহ্য রয়েছে, যার মধ্যে ৬টি বিশ্ব ঐতিহ্যবাহী স্থান, ৭টি অধরা সাংস্কৃতিক ঐতিহ্য এবং ১টি প্রামাণ্য ঐতিহ্য রয়েছে। বিশ্ব ঐতিহ্যবাহী স্থানগুলো হলো মসজিদের শহর বাগেরহাট, সোমপুর মহাবিহার, সুন্দরবন, সুন্দরবন জাতীয় উদ্যান, দার্জিলিং হিমালয়ান রেল ও শান্তিনিকেতন। অধরা সাংস্কৃতিক ঐতিহ্যগুলো হলো বাউল সঙ্গীত, জামদানি, মঙ্গল শোভাযাত্রা, শীতল পাটি, কলকাতার দুর্গাপূজা, ঢাকার রিকশা ও রিকশাচিত্র, এবং রমজানে মাসে পালিত ইফতার। বিশ্ব প্রামাণ্য ঐতিহ্য হিসেবে স্বীকৃতি পেয়েছে শেখ মুজিবুর রহমানের ৭ই মার্চের ভাষণ। বর্তমানে বাংলা অঞ্চলের ১৪টি বিশ্ব ঐতিহ্যের মধ্যে এককভাবে ১০টি বাংলাদেশে ও ৪টি ভারতের অঙ্গরাজ্য পশ্চিমবঙ্গে রয়েছে। বাংলাদেশের মসজিদের শহর বাগেরহাট, সোমপুর মহাবিহার, সুন্দরবন এবং ভারতের পশ্চিমবঙ্গের সুন্দরবন জাতীয় উদ্যান, দার্জিলিং হিমালয়ান রেল ও শান্তিনিকেতন - এ ছয়টি স্থান ইউনেস্কোর বিশ্ব ঐতিহ্যবাহী স্থানের অন্তর্ভুক্ত। অধরা সাংস্কৃতিক ঐতিহ্যের মধ্যে রয়েছে বাংলাদেশের ঐতিহ্যবাহী বাউল সঙ্গীত, অসাধারণ শৈল্পিক কারুকাজে বুনিত জামদানি শাড়ি, বাংলাদেশের রাজধানী ঢাকায় পহেলা বৈশাখ উপলক্ষে প্রতিবছর আয়োজিত মঙ্গল শোভাযাত্রা, সিলেটের ঐতিহ্যবাহী শীতল পাটি, ঢাকার রিকশা ও রিকশাচিত্র, রমজানে পালিত ইফতার এবং পশ্চিমবঙ্গের রাজধানী কলকাতার দূর্গাপূজা। এছাড়া মহাস্থানগড়, লালমাই-ময়নামতি, লালবাগ কেল্লা, হলুদ বিহার এবং জগদ্দল বিহার - এই পাঁচটি স্থানকে বিশ্ব ঐতিহ্য হিসেবে স্বীকৃতি দিতে এই তালিকায় অন্তর্ভুক্তির জন্য আবেদন করা হয়েছে (২০২২ পর্যন্ত)।(বাকি অংশ পড়ুন...)
পদ্মোত্তর বুদ্ধ বা পদুমুত্তর বুদ্ধ হলো ঊনত্রিশ বুদ্ধের মধ্যে তেরোতম যিনি ঐতিহাসিক গৌতম বুদ্ধের পূর্ববর্তী বুদ্ধ ছিলেন।Horner, IB, ed. (1975). The minor anthologies of the Pali canon. Volume III: Buddhavaṁsa (Chronicle of Buddhas) and Cariyāpiṭaka (Basket of Conduct)  তিনি ১০০,০০০ বছর বেঁচে ছিলেন। তাঁর জীবদ্দশায় তিনি অনেক জীবকে মুক্ত করেছিলেন। তিনি তাঁর শিষ্যদের সাথে পরিনির্বাণ লাভ করেছিলেন। তাঁর শরীর ৫৮ হাত (৮৭ ফুট) লম্বা ছিলো এবং তাঁর স্তূপ ৩৬ যোজন উঁচু ছিল।   তথ্যসূত্র   বিষয়শ্রেণী:বুদ্ধ
ফ্যোগ্স-লাস-র্নাম-র্গ্যাল () (১৩০৬-১৩৮৬) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি বিমলপ্রভা সম্বন্ধে পণ্ডিত ছিলেন।  জন্ম ও শিক্ষা ফ্যোগ্স-লাস-র্নাম-র্গ্যাল ১৩০৬ খ্রিষ্টাব্দে ম্ঙ্গা'-রিস () অঞ্চলে জন্মগ্রহণ করেন। কম বয়সে তিনি ভারতীয় পণ্ডিত উমাপতির নিকট সংস্কৃত এবং অন্যান্য তিব্বতী শিক্ষকদের নিকট অভিধর্ম ও মধ্যমক সম্বন্ধে শিক্ষালাভ করেন। ১৩২৫ খ্রিষ্টাব্দে তিনি সা-স্ক্যা বৌদ্ধবিহারে ছাত্র হিসেবে ভর্তি হন। এরপর তিনি মধ্য তিব্বতের বিভিন্ন বৌদ্ধবিহার যাত্রা করেন। এই সময় ঝা-লু বৌদ্ধবিহারে বু-স্তোন-রিন-ছেন-গ্রুব নামক বিখ্যাত তিব্বতী পণ্ডিতের নিকটেও শিক্ষালাভ করেন। ১৩৩৩ খ্রিষ্টাব্দে তিনি ব্রাগ-রাম () বৌদ্ধবিহারের প্রধান দ্কোন-ম্ছোগ-ব্জাং-পোর () অনুরোধে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র ও বিমলপ্রভা টিকাভাষ্য সম্বন্ধে শিক্ষালাভ করেন। দোল-পো-পা-শেস-রাব-র্গ্যাল-ম্ত্শানের অন্যতম প্রধান শিষ্য কুন-স্পাংস-ছোস-গ্রাগ্স-দ্পাল-ব্জাং, সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান ও জো-নাং-লো-ত্সা-বা-ব্লো-গ্রোস-দ্পাল তাকে বিমলপ্রভা টিকাভাষ্য ও সংস্কৃত ব্যাকরণ সম্বন্ধে শিক্ষালাভ করেন।  পরবর্তী জীবন তিনি ঙ্গাম-রিং () বৌদ্ধবিহারে্র প্রধান হয়ে বিমলপ্রভা সম্বন্ধে শিক্ষাদান করেন। ১৩৫৪ খ্রিষ্টাব্দে জো-নাং বৌদ্ধবিহারের প্রধান জো-নাং-লো-ত্সা-বা-ব্লো-গ্রোস-দ্পাল মৃত্যুবরণ করলে দোল-পো-পা-শেস-রাব-র্গ্যাল-ম্ত্শানের অনুরোধে তিনি চার বছর ধরে ঐ পদে অধিষ্ঠিত থাকেন। এরপর তিনি সে-ম্খার-ছুং () বৌদ্ধবিহারে শিক্ষাদান করেন। ১৩৬১ খ্রিষ্টাব্দে দোল-পো-পা-শেস-রাব-র্গ্যাল-ম্ত্শানের মৃত্যু হলে তিনি পরবর্তী পনেরো বছর ধরে পুনরায় জো-নাং বৌদ্ধবিহারের প্রধান হিসেবে যোগ দেন। বাহাত্তর বছর বয়সে তিনি লাসা যাত্রা করে কালচক্র সম্বন্ধে শিক্ষাদান করেন।   তথ্যসূত্র   বিষয়শ্রেণী:১৩০৬-এ জন্ম বিষয়শ্রেণী:১৩৮৬-এ মৃত্যু বিষয়শ্রেণী:জোনাং বিষয়শ্রেণী:কালচক্র
থাম্ব|300px|ব্রকহাউস ও এফ্রন ইহুদি এনসাইক্লোপিডিয়া (১৯০৬-১৯১৩) থেকে চিত্রিত। অমিদহ্ () অথবা শেমোনেহ্ এসরেহ্ () হলো ইহুদি প্রার্থনার কেন্দ্রীয় প্রার্থনা। পর্যবেক্ষক ইহুদিরা সাধারণ সপ্তাহের দিনে তিনটি দৈনিক প্রার্থনা সেবার প্রতিটিতে অমিদহ্ পাঠ করে: সকাল (শচরিত), বিকেল (মিনচা) এবং সন্ধ্যায় (মারীব)। শব্বত, রোশ চোদেশ এবং ইহুদি উৎসবে, চতুর্থ অমিদহ্ (মুসাফ) সকালের তোরাহ পাঠের পর পাঠ করা হয় এবং বছরে একবার, সূর্যাস্তের সময়, ইয়োম কিপ্পুরে পঞ্চম অমিদহ্ (নে'ইল) পাঠ করা হয়। অমিদহ্-এর গুরুত্বের কারণে  রব্বীয় সাহিত্যে এটিকে সহজভাবে "হতেফিল" () বলা হয়। কিংবদন্তি অনুসারে, প্রার্থনাটি রব্বীয়দের অনশেই নেসেত হগেদোলহ্ এর দ্বারা রচনা করা হয়েছিল। তদনুসারে, ইহুদিধর্মে, অমিদহ্ পাঠ করা হলো মিতজবহ্ দে-রব্বীয়, অর্থাৎ রব্বীয় উৎসের আদেশ।Promising Justice: Derrida with Jewish Jurisprudence A Hirvonen - Law and Critique, 2001 - Springer "...commandments (mitzvot) that come directly from the Torah (de'oraita) and are biblical, are a superior authority to those rabbinic ones which do not come from it (de'rabbanan)."   তথ্যসূত্র    উৎস     .  .  .  Joseph Heinemann "Prayer in the Talmud", Gruyter, New York, 1977  .    .  Reuven Kimelman "The Messiah of the Amidah: A Study in Comparative Messianism." Journal of Biblical Literature 116 (1997) 313–320.  Zev Leff Shemoneh Esrei: The Depth and Beauty of Our Daily Prayer, Targum Press, Jerusalem, 2008.  Paula Reimers, "Feminism, Judaism and God the Mother" Conservative Judaism Volume XLVI, Number I, Fall, 1993  Joel Rembaum "Regarding the Inclusion of the names of the Matriarchs in the First Blessing of the Amidah" Proceedings of the Committee on Jewish Law and Standards 1986–1990 pp. 485–490  বহিঃসংযোগ   The Amidah at Jewish Virtual Library  at My Jewish Learning.com broken link  The Jewish Morning Service, according to the text of Rabbi Shneur Zalman of Liadi (in Hebrew, from the Open Siddur Project)  An English translation of the Amidah at Chabad.org.  বিষয়শ্রেণী:ইহুদি প্রার্থনা এবং আচারের পাঠ্য
নজরুল পুরস্কার নজরুলচর্চায় অবদানের স্বীকৃতিস্বরূপ  প্রতিবছর নজরুল সাহিত্যের একজন গবেষক/সমালোচক/অনুবাদক/নজরুল সংগীত শিল্পীকে জন্য বাংলা একাডেমি কর্তৃক প্রদত্ত একটি পুরস্কার। ২০২২ সাল থেকে এই পুরস্কারটি প্রবর্তন করা হয়। এই পুরস্কারের  মূল্যমান ২,০০,০০০ (দুই লক্ষ) টাকা।    পুরস্কার বিজয়ীদের তালিকা  ২০২২ - সিরাজুল ইসলাম চৌধুরী ২০২৩ - শাহীন সামাদ ২০২৪ - রাজিয়া সুলতানা   ২০২৫ - আনোয়ারুল হক ও শবনম মুশতারী  তথ্যসূত্র  বিষয়শ্রেণী:বাংলাদেশের পুরস্কার বিষয়শ্রেণী:নজরুল পুরস্কার বিষয়শ্রেণী:২০২২-এ প্রবর্তিত পুরস্কার বিষয়শ্রেণী:কাজী নজরুল ইসলামের নামাঙ্কিত স্মারক বিষয়শ্রেণী:কাজী নজরুল ইসলাম
গোলাম আজাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ২১-১১-২০১১   জন্ম ও শিক্ষাজীবন  গোলাম আজাদের জন্ম নড়াইল জেলার লোহাগড়া উপজেলার ইতনা গ্রামে। তার বাবার নাম গোলাম হাসিব এবং মায়ের নাম রাবেয়া বেগম। তার স্ত্রীর নাম হোসনে আরা বেগম। তাদের দুই ছেলে ও এক মেয়ে।    কর্মজীবন  ১৯৭১ সালে এইচএসসি ক্লাসের শিক্ষার্থী ছিলেন গোলাম আজাদ। মুক্তিযুদ্ধ শুরু হলে মে মাসে বাংলাদেশ থেকে ভারতে যান। বিহার রাজ্যের চাকুলিয়ায় প্রথম ব্যাচে প্রশিক্ষণ নেন তিনি। যুদ্ধ করেন ৮ নম্বর সেক্টরের বয়রা সাব-সেক্টরে। নড়াইল জেলার লোহাগড়া, গোপালগঞ্জ জেলার ভাটিয়াপাড়াসহ আরও কয়েকটি স্থানে তিনি বীরত্বের সঙ্গে যুদ্ধ করেন।   মুক্তিযুদ্ধে ভূমিকা  ১৯৭১ সালের অক্টোবর মাসে মাগুরা জেলার অন্তর্গত বুনোগাতিতে ছিল পাকিস্তান সেনাবাহিনীর সহযোগী রাজাকারদের শক্ত একটি ক্যাম্প। অক্টোবর মাসের শেষ দিকে একদিন ভারত থেকে মুক্তিযোদ্ধাদের একটি বড় দল রওনা হয় নড়াইল জেলার লোহাগড়ার উদ্দেশ্যে। সন্ধ্যার পর তারা সীমান্ত অতিক্রম করেন। তাদের নেতৃত্বে ছিলেন এম এইচ সিদ্দিকী (বীর উত্তম)। এই দলের একটি প্লাটুনের নেতৃত্বে ছিলেন গোলাম আজাদ। সীমান্ত অতিক্রম করে সারা রাত হেঁটে তারা শেষ রাতে পৌঁছান বুনোগাতিতে। সেখানে তারা যাত্রাবিরতি করেন। বুনোগাতিতে ছিল রাজাকারদের ক্যাম্প। মুক্তিযোদ্ধারা সেখানে অবস্থানকালে জানতে পারেন, দু-তিন দিন পরপর পাকিস্তানি সেনারা ওই এলাকায় এসে টহল দিয়ে যায়। মাঝেমধ্যে রাজাকার ক্যাম্পে অবস্থানও করে। রাজাকারদের সহায়তায় স্থানীয় গ্রামবাসীকে অনেক অত্যাচার-নির্যাতন করেছে। কয়েক দিন আগে বুনোগাতি বাজার পুড়িয়ে দিয়েছে। এ ঘটনা শুনে মুক্তিযোদ্ধারা ওই রাজাকার ক্যাম্প আক্রমণের সিদ্ধান্ত নেন।  রাজাকার ক্যাম্পটি ছিল একটি স্কুলে। মু্ক্তিযোদ্ধারা সিদ্ধান্ত নিলেন, মুক্তিযোদ্ধারা দুটি দলে বিভক্ত হয়ে রাজাকার ক্যাম্প আক্রমণ করবেন। এক দল সামনের দিক থেকে, অন্য দল পেছন দিক থেকে। সামনের দলের নেতৃত্ব দেন এম এইচ সিদ্দিকী। তারা সামনে থেকে আক্রমণ করে রাজাকারদের ব্যতিব্যস্ত রাখবেন। এই সুযোগে গোলাম আজাদের নেতৃত্বে অপর দল পেছন দিক থেকে ঝটিকা আক্রমণ চালায়। তারা ক্ষিপ্রগতিতে অতর্কিত আক্রমণ করে ক্যাম্প দখল এবং রাজাকারদের আত্মসমর্পণে বাধ্য করবে। সিদ্ধান্ত অনুসারে মুক্তিযোদ্ধারা আক্রমণ করেন। কিন্তু রাজাকারদের বাংকার ছিল পাকা ও সুরক্ষিত। সেটা তাদের জানা ছিল না। গোলাম আজাদ তার দল নিয়ে গুলিবৃষ্টির মধ্যেই পাকা বাংকারের কাছে পৌঁছে সেখানে গ্রেনেড চার্জ করেন। এতে রাজাকার ক্যাম্প পতনের সূচনা হয়। এরপর তিনি ক্ষিপ্রগতিতে ক্যাম্পের ভেতর ঢুকে পড়েন এবং তাদের আত্মসমর্পণে বাধ্য করেন। এই যুদ্ধে কয়েকজন রাজাকার নিহত ও আহত হয়। মুক্তিযোদ্ধাদের কোনো ক্ষতি হয়নি।   পুরস্কার ও সম্মাননা   বীর প্রতীক  পাদটীকা     তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
জুলি অ্যান পেনাফ্লোরিডা সান জোসে (জন্ম মে ১৭, ১৯৯৪)  একজন ফিলিপিনো গায়ক, গীতিকার, সুরকার, রেকর্ডিং শিল্পী, অভিনেত্রী, হোস্ট, সমর্থনকারী এবং টেলিভিশন ব্যক্তিত্ব। তিনি তার অ্যালবাম জুলি অ্যান সান জোসের জন্য ফিলিপাইন অ্যাসোসিয়েশন অফ দ্য রেকর্ড ইন্ডাস্ট্রি থেকে ডায়মন্ড রেকর্ড অ্যাওয়ার্ডের সর্বকনিষ্ঠ প্রাপক, যার ফিলিপাইনে ১৫০,০০০-এরও বেশি কপি বিক্রি হয়েছিল৷  তার দ্বিতীয় অ্যালবাম, ডিপার, ফিলিপাইনে ৪৫,০০০ ছাড়িয়ে যাওয়ার জন্য একটি ট্রিপল প্ল্যাটিনাম পুরস্কার জিতেছিলেন।   তথ্যসূত্র    বহিঃসংযোগ      বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:ফিলিপিনো টেলিভিশন অভিনেত্রী
আফতাব জাওয়াইদ (এছাড়াও প্রতিলিপিকৃত আফতাব জাভেদ; ) পাকিস্তানের একজন প্রাক্তন স্কোয়াশ খেলোয়াড়, যিনি ১৯৬০-এর দশকে এ খেলার অন্যতম প্রধান খেলোয়াড় ছিলেন। তিনি তিনবার ব্রিটিশ অপেশাদার চ্যাম্পিয়নশিপ জিতেছিলেন (১৯৬৩, ১৯৬৪ এবং ১৯৬৫ সালে) এবং ব্রিটিশ ওপেনে তিনবার (১৯৬৬, ১৯৬৭ এবং ১৯৭১ সালে) রানার্সআপ হয়েছিলেন।  তিনি পিআইএ স্কোয়াশ সফরের ব্যবস্থা করেছিলেন এবং জাতীয় কোচ ছিলেন।  তিনি ১৯৩৭ সালে গুরুদাসপুরে জন্মগ্রহণ করেন এবং বর্তমানে তিনি ম্যানচেস্টারে থাকেন। তার এক ছেলে ও দুই মেয়ে রয়েছে।   তথ্যসূত্র    বহিঃসংযোগ      পাকিস্তান স্কোয়াশ পার্ট 4 – the-south-asian.com থেকে  সোশ্যালপিকে  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তানি পুরুষ স্কোয়াশ খেলোয়াড়
রোনাল্ড স্কট-মিলার (১ নভেম্বর ১৯০৪ - ১০ মার্চ ১৯৯২) ছিলেন যুক্তরাজ্যের একজন রক্ষণশীল পার্টির রাজনীতিবিদ। তিনি ১৯৫১ থেকে ১৯৫৯ সালের সাধারণ নির্বাচনে হাউস অফ কমন্স থেকে অবসর নেওয়া পর্যন্ত নরফোকের কিংস লিন নির্বাচনী এলাকার সংসদ সদস্য (এমপি) ছিলেন।  তিনি অলড্রো, ইস্টবোর্ন এবং আপিংহাম স্কুলে শিক্ষা লাভ করেন।   তথ্যসূত্র    রিচার্ড কিম্বারের রাজনৈতিক বিজ্ঞানের সম্পদ: 1832 সাল থেকে যুক্তরাজ্যের সাধারণ নির্বাচন      বহিঃসংযোগ   বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:আপিংহাম স্কুলে শিক্ষিত ব্যক্তি বিষয়শ্রেণী:১৯৯২-এ মৃত্যু বিষয়শ্রেণী:১৯০৪-এ জন্ম
জর্জ জেমস বাকলি (৬ এপ্রিল ১৯৩৫  ১৪ সেপ্টেম্বর ১৯৯১) ছিলেন একজন ব্রিটিশ লেবার পার্টির রাজনীতিবিদ। তিনি ১৯৮৭ সাল থেকে মৃত্যু পর্যন্ত হেমসওয়ার্থের সংসদ সদস্য ছিলেন।  বাকলি দক্ষিণ কার্কবিতে জন্মগ্রহণ করেন এবং কয়লা খনিতে কাজ করতেন। তিনি ১৯৭৩ থেকে ১৯৮৭ সাল পর্যন্ত ওয়েকফিল্ড কাউন্সিলে দায়িত্ব পালন করেন।  বাকলি বিবাহিত ছিলেন এবং তার দুটি সন্তান ছিল। তিনি ১৯৯১ সালের ১৪ সেপ্টেম্বর ৫৬ বছর বয়সে ক্যান্সারে আক্রান্ত হয়ে মারা যান।   তথ্যসূত্র    দ্য টাইমস গাইড টু দ্য হাউস অফ কমন্স, টাইমস নিউজপেপারস লিমিটেড, ১৯৮৭ এবং ১৯৯২  Leigh Rayment's Historical List of MPs   বিষয়শ্রেণী:ইংল্যান্ডে ক্যান্সারে মৃত্যু বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৯১-এ মৃত্যু বিষয়শ্রেণী:১৯৩৫-এ জন্ম বিষয়শ্রেণী:ওয়েকফিল্ডের কাউন্সিলর বিষয়শ্রেণী:দক্ষিণ কার্কবির ব্যক্তি বিষয়শ্রেণী:ইংরেজ খনি শ্রমিক বিষয়শ্রেণী:জাতীয় খনি শ্রমিক ইউনিয়ন সমর্থিত সংসদ সদস্য
অ্যাডিলেড ওভাল বা অ্যাডিলেইড ওভাল () অস্ট্রেলিয়ার দক্ষিণাংশে অ্যাডিলেড শহরের একটি বিখ্যাত খেলার মাঠ যা ১৮৭১ সালে নির্মিত হয়। এ মাঠটি শহরের কেন্দ্র ও নর্থ অ্যাডিলেইডের মধ্যবর্তী অ্যাডিলেড পার্কল্যাণ্ডে অবস্থিত।  থাম্ব|200px|লোগো  একবিংশ শতকে পদার্পণ করে এটি সাউথ অস্ট্রেলিয়ান রেডব্যাকস এবং অ্যাডিলেড স্ট্রাইকার্স - এ দুই দলের নিজস্ব মাঠ হিসেবে পরিচিত। সাউথ অস্ট্রেলিয়ান ক্রিকেট অ্যাসোসিয়েশন (এসএসিএ) কর্তৃপক্ষ ১৮৭১ সাল থেকে অ্যাডিলেড ওভালে তাদের কার্যালয় পরিচালনা করছে।   ইতিহাস  অ্যাডিলেড ওভালের সমৃদ্ধ ইতিহাস রয়েছে সেই ১৮৭১ সাল থেকে। নির্মিত হবার অল্প কিছুদিন বাদেই এসএসিএ গঠনের পর অস্ট্রেলিয়ার সবচেয়ে আকর্ষণীয় টেস্ট ক্রিকেট মাঠের মর্যাদা পেয়ে আসছে। জন পিকারিং এবং হেনরি ইয়র্ক স্পার্কস স্টেডিয়াম গঠনে গুরুত্বপূর্ণ অবদান রাখেন।  অধিকাংশ সময়ই মাঠটি ক্রিকেট এবং অস্ট্রেলীয় রুলস ফুটবল খেলায় ব্যবহৃত হয়ে থাকে। তবে রাগবি লীগ, রাগবি ইউনিয়ন, ফুটবল খেলা অনুষ্ঠিত হয় ও এতে ব্যাপকসংখ্যক দর্শক সমাগম ঘটে থাকে। এছাড়াও, কনসার্টের আয়োজন করা হয় এখানে।  সাউথ অস্ট্রেলিয়ান ক্রিকেট অ্যাসোসিয়েশন কর্তৃক ওভাল পরিচালিত হয়। ২০০৬ সালে মাঠের দর্শক ধারণ ক্ষমতা ছিল ৩৬,০০০।SACA – Adelaide Oval – Overview  28 December 2006 ১৯৩২ সালে অনুষ্ঠিত বডিলাইন টেস্টে সর্বোচ্চ ৫০,৯৬২ দর্শক সমাগমের রেকর্ড লিপিবদ্ধ করা হয়। অস্ট্রেলীয় রুলস ফুটবলকে শহরে ফিরিয়ে আনতে ৫৭৫ মিলিয়ন ডলারের পুণঃগঠনে ব্যয় করা হবে। এরফলে স্টেডিয়ামের আসন সংখ্যা ৫৪,৫০০-তে দাঁড়াবে। ফলাফল হিসেবে ২০১৪ সাল থেকে অ্যাডিলেড এবং পোর্ট অ্যাডিলেডের ফুটবল ক্লাব তাদের নিজেদের মাঠ হিসেবে ব্যবহার করবে।   ব্যবহার  টেস্ট ও একদিনের আন্তর্জাতিক ক্রিকেট খেলা অনুষ্ঠিত হয়। ক্রিকেট বর্ষপঞ্জীতে উল্লিখিত সময়ে অস্ট্রেলিয়া দিবস উপলক্ষে প্রচলিত অস্ট্রেলিয়া ডে টেস্টের পরিবর্তে ২৬ জানুয়ারি তারিখে একদিনের আন্তর্জাতিক খেলা আয়োজিত হয়। এছাড়াও, প্রতি চার বছর অন্তর ৫-টেস্টের অ্যাশেজ সিরিজের একটি টেস্ট অস্ট্রেলিয়া-ইংল্যান্ডের মধ্যে অনুষ্ঠিত হয়। বর্তমানে এ টেস্টগুলো ডিসেম্বরের প্রথমার্ধ থেকে অনুষ্ঠিত হচ্ছে মূলতঃ অস্ট্রেলিয়া ও সফরকারী আন্তর্জাতিক দলগুলোর বিশেষ মৌসুমের কারণে। ২০১১ সালে অ্যাডিলেড ওভালে প্রথমবারের মতো টুয়েন্টি২০ আন্তর্জাতিক খেলা অনুষ্ঠিত হয়। এতে সফরকারী ইংল্যান্ড দল ১ উইকেটের ব্যবধানে স্বাগতিক অস্ট্রেলিয়া দলকে পরাভূত করে।   উল্লেখযোগ্য টেস্ট  এই মাঠ অস্ট্রেলিয়ার জন্য অন্যতম পয়া মাঠ।   ২০০৩ , ২য় টেস্ট   ভারতের বিরুদ্ধে সিরিজের ২য় টেস্ট এ অস্ট্রেলিয়া হেরে যায়। একমাত্র এশীয় দেশ হিসেবে এই মাঠে এটাই প্রথম জয়। ভারত ম্যাচ যেতে ৪ উইকেটে। পন্টিং ২৪২ রানের ইনিংস খেললেও রাহুল দ্রাবিড় , কুম্বলে ও আগরকারের দুরন্ত প্রদর্শনে ম্যাচে আধিপত্য পায় ভারত। ম্যাচ সেরা হন রাহুল দ্রাবিড় ।   তথ্যসূত্র    বহিঃসংযোগ    Adelaide Oval Official Website  বিষয়শ্রেণী:১৮৭১-এ অস্ট্রেলিয়ায় প্রতিষ্ঠিত বিষয়শ্রেণী:অস্ট্রেলিয়ায় টেস্ট ক্রিকেট মাঠ বিষয়শ্রেণী:অস্ট্রেলিয়ার ক্রিকেট মাঠ বিষয়শ্রেণী:অস্ট্রেলিয়ায় বহু উদ্দেশ্যে ব্যবহৃত স্টেডিয়াম বিষয়শ্রেণী:১৯৯২ ক্রিকেট বিশ্বকাপের স্টেডিয়াম বিষয়শ্রেণী:২০১৫ ক্রিকেট বিশ্বকাপের স্টেডিয়াম
প্রতি বছর ১৬ মে বিশ্ব জুড়ে আন্তর্জাতিক আলো দিবস উদযাপিত হয়। ইউনেস্কোর মতে, সারা বিশ্বে সহযোগিতা জোরদার করতে এবং শান্তি ও উন্নয়নের জন্য সম্ভাবনাকে কাজে লাগাতে এই দিবস উদযাপনের গুরুত্ব রয়েছে।  আলোক-ভিত্তিক প্রযুক্তি শিক্ষা, বিজ্ঞান, শিল্প, সংস্কৃতি, স্থায়ী উন্নয়ন, যোগাযোগ, শক্তি এবং চিকিৎসাক্ষেত্রে গুরুত্বপূর্ণ ভূমিকা পালন করে।  প্রতি বছরে দিবসটির উদযাপন ইউনেস্কো দ্বারা সংগঠিত হয়।    ইতিহাস  ১৯৬০ খ্রিস্টাব্দের ১৬ মে মার্কিন প্রকৌশলী এবং পদার্থবিজ্ঞানী থিওডোর মাইম্যান হিউজেস রিসার্চ ল্যাবরেটরিস এ প্রথম সফলভাবে লেজার নিক্ষেপ করেন  সেই দিনটির কথা স্মরণে রেখে প্রতি বৎসর আলো দিবস উদযাপিত হয়ে আসছে। ২০১৮ খ্রিস্টাব্দের ১৬ মে প্রথম ইউনেস্কোর উদ্যোগে আন্তর্জাতিক আলো দিবস উদযাপিত হয়।  ২০১৫ খ্রিস্টাব্দে সারা বিশ্ব জুড়ে তথা বৈশ্বিক স্তরে আলো দিবস উদযাপনের প্রস্তাব ঘানা, মেক্সিকো, নিউজিল্যান্ড এবং  রাশিয়ান ফেডারেশন ইউনেস্কোর কাছে পেশ করে। ইউনেস্কোর নির্বাহী বোর্ড ২০১৭ খ্রিস্টাব্দের নভেম্বর মাসের সাধারণ সম্মেলনে সম্মতি প্রদান করে।   উদ্দেশ্য  আলোক বিজ্ঞান অধ্যয়ন, এবং আলো-ভিত্তিক প্রযুক্তি বিশ্বে অভাবনীয় রূপান্তর ঘটিয়েছে। আলো-ভিত্তিক প্রযুক্তিতে এসেছে অনুবীক্ষণ যন্ত্র, এক্স-রে মেশিন, টেলিস্কোপ, ক্যামেরা, বৈদ্যুতিক বাতি এবং টেলিভিশনের পর্দা।  এক্সিমার লেজার প্রযুক্তিতে মানুষ চশমা ছাড়াও ফিরে পেয়েছেন চোখের দৃষ্টি। আন্তর্জাতিক আলো দিবসের উদ্দেশ্য হল বৈজ্ঞানিক সহযোগিতার প্রচার করা এবং শান্তি ও স্থায়ী উন্নয়নের জন্য বিজ্ঞানের সম্ভাবনাকে কাজে লাগানো। তথ্যসূত্র   বিষয়শ্রেণী:মে উদ্‌যাপন বিষয়শ্রেণী:জাতিসংঘের দিবস বিষয়শ্রেণী:ইউনেস্কো
আউলা হল সামোয়ার সাওয়াই দ্বীপের উত্তর-পশ্চিম উপকূলে একটি ছোট গ্রাম। গ্রামটি ভাইসিগানো পূর্বের নির্বাচনী এলাকায় অবস্থিত যা ভাইসিগানোর বৃহত্তর রাজনৈতিক জেলার অংশ। ২০১৬ সালে গ্রামের জনসংখ্যা ছিল ৫০৭, যা ২০১১ সালে ৫৭৩ থেকে কমেছে।  গ্রামটির একটি আধা-নির্ভরশীল অর্থনীতি রয়েছে। এবং লোকেরা মূলত মাছ ধরা, কৃষিকাজ এবং বিদেশে কর্মরত পরিবারের সদস্যদের কাছ থেকে পাঠানো অর্থের উপর নির্ভর করে বা উপোলু দ্বীপে দেশের রাজধানী আপিয়াতে।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ভাইসিগানোর জনবহুল স্থান
আ হলো বাংলা লিপির দ্বিতীয় স্বরবর্ণ এবং ২য় বর্ণ। বাংলা লিপির স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘আ’ হলো একটি পূর্ণমাত্রাযুক্ত স্বরবর্ণ।   বর্ণনা    ব্যবহার   বিভিন্ন অর্থে এর ব্যবহার দেখা যায়; যেমন: বিদ্রুপ প্রকাশে, আনন্দ প্রকাশে, সুখবোধে, স্বস্তিতে, কোন কিছু স্মরণ করতে ইত্যাদি।  ঈষৎ বা সল্পতা বোঝাতে, সীমানা ও ব্যপ্তি প্রকাশে এটি ব্যবহৃত হয়।   বৈশিষ্ট্য   সংস্কৃত ও বাংলা উপসর্গরূপে ব্যবহৃত হয়;  অব্যয় রূপে বাক্যের শুরুতে বসে।   উদাহরণ   বিদ্রুপ প্রকাশে আ মরণ আরকি!  আনন্দ প্রকাশে আ মরি বাংলা ভাষা  কিছু স্মরণ করতে আ তাই বটে   ‘আ’ এর অন্যান্য রূপ   মৈথিলী ‘আ’  মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘আ’ এর রূপ অন্য রকম হয়। বাংলা-ভিত্তিক মৈথিলী লিপিতে 15px- এভাবে ‘আ’ লিখা হয়।   কম্পিউটিং কোড   স্বতন্ত্র    নির্ভরশীল    আরও দেখুন   বাংলা স্বরবর্ণ  বাংলা ব্যঞ্জনবর্ণ  বাংলা বর্ণমালা   তথ্যসূত্র    বহিঃসংযোগ       বিষয়শ্রেণী:বাংলা স্বরবর্ণ
পহেলগাঁও ভারতের কেন্দ্রশাসিত অঞ্চল জম্মু ও কাশ্মীরের অনন্তনাগ জেলায় অবস্থিত একটি শহর। এটি কাশ্মীর উপত্যকার লিদ্দার নদীর তীরে  উচ্চতায় অবস্থিত। পহেলগাঁও একই সাথে পহেলগাঁও তহশিলের প্রশাসনিক কেন্দ্র। পহেলগাঁও তহশিল হলো অনন্তনাগ জেলার ১১টি তহশিলের একটি।  অনন্তনাগ শহর থেকে প্রায়  দূরে অবস্থিত এই শহরটি একটি জনপ্রিয় পর্যটন কেন্দ্র এবং শৈলশহর হিসেবেও পরিচিত। প্রতি বছর জুলাই-আগস্ট মাসে অনুষ্ঠিত অমরনাথ মন্দিরের তীর্থযাত্রা এই শহর থেকে শুরু হয়।  অবস্থান  শহর থেকে  দিক  আরোহণ  দূরত্ব বিজবিয়ারা  উত্তর - পূর্ব  ৫৬২ মিটার  ৪৩ কিমি অনন্তনাগ  উত্তর - পূর্ব  ৫৪৭ মিটার  ৪৫ কিমি  অমরনাথ যাত্রা এই শহর অমরনাথ যাত্রা পথের মাঝে এক উল্লেখযোগ্য গন্তব্যস্থল। পহেলগাঁও থেকে উত্তর-পূর্বে গাড়িতে যেতে হয় চন্দনওয়াড়ি, প্রায় ১৭ কিমি রাস্তা, ৪০ মিনিট লাগে। আর সেখান থেকে শুরু হয় অমরনাথ যাত্রা।  পর্যটন শ্রীনগর থেকে পহেলগাঁও যাওয়ার পথের প্রাকৃতিক দৃশ্য সকলকেই মুগ্ধ করে। বিশাল আকৃতির পাইন ও চিনার গাছ, বরফে ঢাকা জাফরান খেত, ফসলের জমি আর রাস্তা-ঘাট সব বরফের চাদরে ঢাকা। দূরের পাহাড়গুলো ধবধবে সাদা। পাহাড়ি ঝর্ণাধারা পাথর বেয়ে আছড়ে পড়ছে ঐতিহাসিক ঝিলাম নদীতে।  পরিবহন নিকটবর্তী বিমানবন্দর হচ্ছে শ্রীনগর আন্তর্জাতিক বিমানবন্দর।   তথ্যসূত্র   বিষয়শ্রেণী:জম্মু ও কাশ্মীর বিষয়শ্রেণী:ভারতের দর্শনীয় স্থান বিষয়শ্রেণী:অনন্তনাগ জেলার দর্শনীয় স্থান